2004D0452 — EL — 26.06.2007 — 005.001

Το έγγραφο αυτό συνιστά βοήθημα τεκμηρίωσης και δεν δεσμεύει τα κοινοτικά όργανα

►B ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Απριλίου 2004 για θέσπιση καταλόγου φορέων των οποίων οι ερευνητές θα επιτρέπεται να έχουν πρόσβαση σε εμπιστευτικά δεδομένα για επιστημονικούς σκοπούς [κοινοποιηθείσα υπό τον αριθμό Ε(2004) 1664] (Κείμενο που παρουσιάζει ενδιαφέρον για τον ΕΟΧ) (2004/452/ΕΚ) (ΕΕ L 202, 7.6.2004, p.1)

Τροποποιείται από:









▼B

ΑΠΟΦΑΣΗ ΤΗΣ ΕΠΙΤΡΟΠΗΣ

της 29ης Απριλίου 2004

για θέσπιση καταλόγου φορέων των οποίων οι ερευνητές θα επιτρέπεται να έχουν πρόσβαση σε εμπιστευτικά δεδομένα για επιστημονικούς σκοπούς

[κοινοποιηθείσα υπό τον αριθμό Ε(2004) 1664]

(Κείμενο που παρουσιάζει ενδιαφέρον για τον ΕΟΧ)

(2004/452/ΕΚ)







Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 322/97 του Συμβουλίου, της 17ης Φεβρουαρίου 1997, σχετικά με τις κοινοτικές στατιστικές ( 1 ), και ιδίως το άρθρο 20 παράγραφος 1, Εκτιμώντας τα ακόλουθα: (1) Ο κανονισμός (ΕΚ) αριθ. 831/2002 της Επιτροπής, της 17ης Μαΐου 2002, για την εφαρμογή του κανονισμού (ΕΚ) αριθ. 322/97 του Συμβουλίου σχετικά με τις κοινοτικές στατιστικές, όσον αφορά την πρόσβαση σε εμπιστευτικά δεδομένα για επιστημονικούς σκοπούς ( 2 ) έχει ως στόχο τη θέσπιση, με σκοπό την εξαγωγή στατιστικών συμπερασμάτων για επιστημονικούς σκοπούς, των όρων με τους οποίους παρέχεται πρόσβαση σε εμπιστευτικά δεδομένα που διαβιβάζονται στην κοινοτική αρχή, καθώς και των κανόνων συνεργασίας μεταξύ της Κοινότητας και των εθνικών αρχών προκειμένου να διευκολυνθεί η εν λόγω πρόσβαση. (2) Γίνεται ιδιαίτερη μνεία σε τέσσερις πηγές, οι οποίες είναι οι εξής: η έρευνα για τα νοικοκυριά στην Ευρωπαϊκή Κοινότητα (ECHP). Η έρευνα για το εργατικό δυναμικό (LFS)· η έρευνα για την κοινοτική καινοτομία (CIS). Η έρευνα για τη συνεχή επαγγελματική κατάρτιση (CVTS). (3) Η πρόσβαση σε εμπιστευτικά δεδομένα είναι δυνατόν να παρέχεται από την κοινοτική αρχή σε ερευνητές πανεπιστημίων και άλλων ιδρυμάτων τριτοβάθμιας εκπαίδευσης που θεσπίζονται δυνάμει της κοινοτικής νομοθεσίας ή της νομοθεσίας κράτους μέλους ή σε ερευνητές οργανισμών ή ιδρυμάτων επιστημονικής έρευνας που θεσπίζονται δυνάμει της κοινοτικής νομοθεσίας ή της νομοθεσίας κράτους μέλους. (4) Επιπροσθέτως και σύμφωνα με το άρθρο 3 παράγραφος 1 στοιχείο γ) του εν λόγω κανονισμού, η πρόσβαση χορηγείται επίσης σε ερευνητές άλλων φορέων, οργανώσεων και ιδρυμάτων, αφού λάβουν τη γνώμη της επιτροπής στατιστικού απορρήτου, σύμφωνα με τη διαδικασία του άρθρου 20 παράγραφος 2 του κανονισμού (ΕΚ) αριθ. 322/97. (5) Είναι, κατά συνέπεια, απαραίτητη η θέσπιση ενός καταλόγου στον οποίο θα συμπεριλαμβάνονται οι εν λόγω φορείς κατόπιν αξιολόγησης η οποία θα λαμβάνει υπόψη σειρά προϋποθέσεων όπως είναι ο πρωταρχικός σκοπός του φορέα, οι εσωτερικές οργανωτικές ρυθμίσεις για τη διεξαγωγή έρευνας, οι υπάρχουσες διασφαλίσεις ή οι ρυθμίσεις για τη διάδοση των αποτελεσμάτων της έρευνας. (6) Η ύπαρξη αναγνωρισμένης δράσης ή φήμης του φορέα όσον αφορά τη διεξαγωγή ποιοτικής έρευνας και τη διάθεσή της στο κοινό αποτελεί ένα κριτήριο που λαμβάνεται θετικά υπόψη για τη χορήγηση πρόσβασης. Ένα δευτερεύον κριτήριο αφορά το εάν ο φορέας έχει καθιερωθεί και αναγνωρισθεί ως έγκριτος φορέας στον ιδιαίτερο τομέα του, διαθέτοντας ίσως ευυπόληπτους χορηγούς, εταίρους ή μετόχους. (7) Η έρευνα στο πλαίσιο του φορέα πρέπει να διεξάγεται σε επακριβώς προσδιορισθείσα μονάδα που δεν διαθέτει οργανωτικούς ή διοικητικούς δεσμούς με τους τομείς πολιτικής του φορέα και η εν λόγω μονάδα έρευνας πρέπει να είναι ανεξάρτητη και αυτοδύναμη, έχοντας επικεφαλής διευθυντικό στέλεχος ανωτέρου επιπέδου στις άμεσες αρμοδιότητες του οποίου δεν ανήκει η χάραξη της πολιτικής ή η εφαρμογή των σκοπών του φορέα. (8) Είναι επίσης απαραίτητο να δοθούν επαρκείς διασφαλίσεις από τον επικεφαλής του οργανισμού όσον αφορά διάφορα θέματα, όπως η αποφυγή του ενδεχόμενου διαρροής από το προσωπικό της ερευνητικής μονάδας πληροφοριών που αποκτήθηκαν μέσω των δεδομένων —εκτός των συνοπτικών και συνολικών αποτελεσμάτων της έρευνας— που παρέχονται σε οιαδήποτε μέλη του προσωπικού εκτός της μονάδας με την άδεια του επικεφαλής της ερευνητικής μονάδας ή η εξασφάλιση ότι αποτελεί σοβαρό πειθαρχικό παράπτωμα για οιοδήποτε μέλος του προσωπικού του φορέα η υποβολή ερωτήσεων στα μέλη της ερευνητικής μονάδας σχετικά με οιεσδήποτε πληροφορίες έχουν σχέση με τα ατομικά αρχεία του συνόλου δεδομένων. (9) Πρέπει να προσδιορισθεί η φυσική ασφάλεια των εγκαταστάσεων του φορέα και των συστημάτων πληροφορικής που διαθέτει· πρέπει ακόμη να παρασχεθούν περιγραφές σχετικά με την ασφαλή τήρηση των δεδομένων σε συστήματα πληροφορικής, συμπεριλαμβανομένων λεπτομερειών σχετικά με τον τρόπο που διεξάγεται η εξουσιοδοτημένη πρόσβαση και αποτρέπεται η ανεξουσιοδότητη πρόσβαση καθώς επίσης και τον τρόπο προστασίας των συστημάτων από την ανεξουσιοδότητη πρόσβαση εκτός του φορέα. Πρέπει να περιγραφεί επίσης η ασφαλής τήρηση των εγγράφων, συμπεριλαμβανομένων των εγγράφων σε χαρτί, που εμπεριέχουν πληροφορίες από το σύνολο των δεδομένων. (10) Το γεγονός ότι οι σκοποί χορήγησης πρόσβασης είναι επιστημονικού χαρακτήρα υποδηλώνει ότι η διάθεση των αποτελεσμάτων στην επιστημονική κοινότητα θα είναι ελεύθερη και ταχεία. Η χρήση των συνόλων δεδομένων στο πλαίσιο καθαρά εσωτερικών εκθέσεων ή σκοπών δεν φαίνεται να συνάδει με το στόχο του κανονισμού (ΕΚ) αριθ. 831/2002. Ο φορέας πρέπει να εφαρμόζει ανοικτή πολιτική σχετικά με τη διάδοση των αποτελεσμάτων της έρευνας από την ερευνητική του μονάδα, συμπεριλαμβανομένης της ενθάρρυνσης της δημοσίευσής τους στα σχετικά επιστημονικά έντυπα και της ελεύθερης διάθεσης των αποτελεσμάτων της έρευνας στον ιστοχώρο του φορέα ή άλλον ενδεδειγμένο ιστοχώρο. (11) Η Ευρωπαϊκή Κεντρική Τράπεζα (ΕΚΤ) πρέπει να θεωρηθεί ως φορέας που πληροί τις προϋποθέσεις που αναφέρονται ανωτέρω και πρέπει, κατά συνέπεια, να συμπεριληφθεί στον κατάλογο των φορέων, οργανώσεων και ιδρυμάτων που αναφέρονται στο άρθρο 3 παράγραφος 1 στοιχείο γ) του κανονισμού (ΕΚ) αριθ. 831/2002. (12) Ο εν λόγω κατάλογος θα ενημερώνεται καθώς περισσότεροι φορείς, οργανώσεις και ιδρύματα πρέπει να θεωρηθούν επιτρεπόμενοι φορείς. (13) Απομένει η εν συνεχεία επεξεργασία των συγκεκριμένων αιτημάτων χορήγησης πρόσβασης που υποβλήθηκαν από τους φορείς αυτούς, σύμφωνα με τους κανόνες και τις διαδικασίες που ορίζονται στον κανονισμό (ΕΚ) αριθ. 831/2002. (14) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής στατιστικού απορρήτου, Εκτιμώντας τα ακόλουθα: ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:







Άρθρο 1

Επισυνάπτεται στο παράρτημα ο κατάλογος των φορέων των οποίων οι ερευνητές επιτρέπεται να έχουν πρόσβαση σε εμπιστευτικά δεδομένα για επιστημονικούς σκοπούς, όπως αναφέρεται στο άρθρο 3 παράγραφος 1 στοιχείο γ του κανονισμού (ΕΚ) αριθ. 831/2002.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 29 Απριλίου 2004.

▼M7









ΠΑΡΑΡΤΗΜΑ

ΦΟΡΕΙΣ ΤΩΝ ΟΠΟΙΩΝ ΟΙ ΕΡΕΥΝΗΤΕΣ ΕΠΙΤΡΕΠΕΤΑΙ ΝΑ ΕΧΟΥΝ ΠΡΟΣΒΑΣΗ ΣΕ ΕΜΠΙΣΤΕΥΤΙΚΑ ΔΕΔΟΜΕΝΑ ΓΙΑ ΕΠΙΣΤΗΜΟΝΙΚΟΥΣ ΣΚΟΠΟΥΣ

Ευρωπαϊκή Κεντρική Τράπεζα

Κεντρική Τράπεζα της Ισπανίας

Κεντρική Τράπεζα της Ιταλίας

Πανεπιστήμιο Cornell (Πολιτεία Νέας Υόρκης, Ηνωμένες Πολιτείες της Αμερικής)

Τμήμα Πολιτικών Επιστημών, Baruch College, New York City University (Πολιτεία της Νέας Υόρκης, Ηνωμένες Πολιτείες της Αμερικής)

Κεντρική Τράπεζα της Γερμανίας

Μονάδα ανάλυσης της απασχόλησης, Γενική Διεύθυνση Απασχόλησης, Κοινωνικών Υποθέσεων και Ίσων Ευκαιριών της Ευρωπαϊκής Επιτροπής

Πανεπιστήμιο του Tel Aviv (Ισραήλ)

Παγκόσμια Τράπεζα

Κέντρο υγείας και ευεξίας (Center of Health and Wellbeing — CHW) της σχολής δημοσίων και διεθνών υποθέσεων Woodrow Wilson του πανεπιστημίου Princeton, New Jersey, Ηνωμένες Πολιτείες της Αμερικής

Πανεπιστήμιο του Σικάγου (University of Chicago — UofC), Πολιτεία του Ιλινόι, Ηνωμένες Πολιτείες της Αμερικής

Οργανισμός Οικονομικής Συνεργασίας και Ανάπτυξης (ΟΟΣΑ)

Διεύθυνση οικογενειακών και εργασιακών μελετών της Στατιστικής Υπηρεσίας του Καναδά, Οττάβα, Οντάριο, Καναδάς

Διοικητική μονάδα οικονομετρίας και στατιστικής υποστήριξης στην καταπολέμηση της απάτης (ESAF), Γενική Διεύθυνση Κοινού Κέντρου Ερευνών της Ευρωπαϊκής Επιτροπής

Διοικητική μονάδα υποστήριξης του Ευρωπαϊκού Χώρου Έρευνας (SERA), Γενική Διεύθυνση Κοινού Κέντρου Ερευνών της Ευρωπαϊκής Επιτροπής

Έδρα έρευνας της σχολής κοινωνικών επιστημών στη σχολή ελευθέρων και επαγγελματικών σπουδών Atkinson (Research Chair of the School of Social Sciences in the Atkinson Faculty of Liberal and Professional Studies) του πανεπιστημίου York, Οντάριο, Καναδάς